Chránená krajinná oblasť Železné hory

Chránená krajinná oblasť Železné hory bola ustanovená vyhláškou Ministerstva životného prostredia ČR č.156/1991 Sb. zo dňa 27. marca 1991 (účinnosť od 1. mája 1991) na rozlohe 380 km² v severnej časti Českomoravskej vrchoviny približne medzi mestami Slatiňany na severe, Chotěboř na juhu, Třemošnice na západe a Trhová Kamenice a Nasavrky na východe (49° 55´ – 49° 42´ N, 15° 32´ – 15° 53´ E). Nadmorská výška kolíše od 268 metrov nad morom pri Slatiňanoch a najvyšším bodom Vestcom, ktorý meria 668 metrov. Správa CHKO sídli v Nasavrkoch (Náměstí 317, 538 25). CHKO má na svojom území 24 maloplošných zvlášť chránených území prírody – 1 Národná prírodná rezervácia (NPR), 12 prírodných rezervácií (PR) a 11 prírodných pamiatok – 14 pamätných stromov a 6 náučných chodníkov.

 Charakteristika oblasti 

 Reliéf krajiny 
CHKO zaujíma centrálnu časť Železných hôr. Najvyššími vrcholmi sú Vestec s  a Spálava so . Najnižšie miesta sú pri Podhořanoch a Slatiňanoch so zhodnou nadmorskou výškou 268 metrov.

Nápadným útvarom je hlavný hrebeň, ktorý sa ťahá od Ždírca nad Doubravou do Podhořan a ďalej k Týncu nad Labem. V tomto hrebeni sú vedľa početných vrcholov (vrátane Vestca a Spálavy) nápadné i rokliny. Najväčšie a najkrajšie sú Lovětínská a Hedvíkovská, ktoré prerážajú hlavný hrebeň pri Třemošnici a Závratke.

Na severnej strane CHKO je najnápadnejšia Bučina, kopec medzi Kraskovom a Prachovicami, s nadmorskou výškou 606 metrov. Pri Slatiňanoch s nadmorskou výškou 391 metrov je kopec Hůra.

V severnej časti CHKO je jediná veľká roklina vytvorená riekou Chrudimkou. Tento kaňon je chránený v rámci prírodných rezervácií Krkanka a Strádovské peklo.

Južne od hlavného hrebeňa je nižšia časť zvaná Dlouhá mez. Z neho je nápadný pri Libici nad Doubravou kopec Hradiště. Ďalej na juh medzi Bílkem a Chotěbořou je malebné kaňonovité údolie rieky Doubravy. Medzi Ždírcom nad Doubravou a Studencom leží tiahly chrbát Cerhovy.

 Flóra 
Na území CHKO je registrovaných viac, ako 1 200 druhov vyšších rastlín, z toho asi 1 000 druhov domácich t. j. druhov prirodzene sa vyskytujúcich.

 Fauna 
Na území CHKO žije viac ako 75 druhov mäkkýšov, významnými sú tiež motýle zvlášť v oblasti Dlouhé meze (celkový počet druhov motýlej fauny v oblasti je 1 262ŠUMPICH, Jan, 2001: Motýli Železných hor. Železné hory. Sborník prací č. 11. Společnost přátel Železných hor, Nasavrky, 2001: 265 s. ISBN 80-902400-2-X : s. 243). Zo stavovcov bolo zaznamenaných 230 druhov (24 rýb, 12 obojživelníkov, 7 plazov, 141 vtákov a 46 cicavcov).

 Lyžovanie 
Na území CHKO a v jej tesnom okolí sa nachádza 6 zjazdoviek s lyžiarskymi vlekmi – Trhová Kamenice, Hluboká, Chotěboř, Vápenný Podol, Horní Bradlo a Nasavrky.

 Maloplošné chránené územia 
 NPR Lichnice - Kaňkovy hory
 PR
 Hubský
 Krkanka
 Maršálka
 Mokřadlo
 Oheb
 Polom
 Spálava
 Strádovka
 Strádovské Peklo
 Svatomariánské údolí
 Údolí Doubravy
 Vápenice
 Vršovská olšina
 Zlatá louka
 Zubří
 PP
 Boušovka
 Buchtovka
 Chuchelská stráň
 Kaštanka
 Na Obůrce
 Na skalách
 Písník u Sokolovce
 Polánka
 Upolíny u Kamenice
 V Koutech

 Pamätné stromy
 Běstvina – duby letné (mohutné stromy na okraji obce vo veku asi 500 rokov)
 Běstvina – platan javorolistý (veľkolepý jedinec pri zámku vo veku asi 200 rokov)
 Horní Vestec – gaštan jedlý (mohutný strom o vo veku 190 rokov)
 Chotěboř – duby letné (roztrúsene rastúce stromy vedľa bývalých ciest - vek asi 500 rokov)
 Kameničky – lipa veľkolistá (strom na okraji obce vo veku 460 rokov)
 Klokočov – lipa veľkolistá (strom s mohutným dutým kmeňom a vekom asi 1 000 rokov)
 Lány – lipa veľkolistá (veľký strom na okraji obce vo veku asi 500 rokov)
 Lipka – lipa malolistá (dvojkmenný jedinec vo veku asi 600 rokov)
 Podhradí – dub letný (Žižkov) (veľký strom pri bývalej hradnej ceste vo veku 700 až 800 rokov)
 Přemilov – brest hrabolistý (mohutný jedinec vo veku asi 230 rokov)
 Slavice – smrek obyčajný (viackmenný strom, poškodený vetrom v roku 1999, vek asi 160 rokov)
 Spálava – lipa veľkolistá (veľký strom v centre obce vo veku asi 500 rokov)
 Svidnice – borievka obyčajná (mohutný jedinec vo veku asi 100 rokov)
 Štikov – lipa veľkolistá (veľkolepý strom v bývalom centre obce vo veku asi 600 rokov)
 Náučné chodníky
 MAGMA (náučný geologický chodník - MAlebný Geologický MAglajz) – 56 km z Hlinska do Chrudimi, počet zastávok: 8
 Ke Kočičímu hrádku – 3 km v Zámockom parku v Slatiňanoch, počet zastávok:7
 Lesný náučný chodník – 3,2 km okolo Třemošnice, počet zastávok: 7
 Údolím Doubravy – 4,5 km z Chotěboře do Bílku, počet zastávok: 11
 Krajem Chrudimky (vlastivedný chodník) – 82 km od prameňa Chrudimky pri obci Filipov do Chrudimi, počet zastávok: 37
 Krajom Železných hôr (vlastivedný chodník) – 23,5 km zo Seče do Ronova nad Doubravou, počet zastávok: 15

 Referencie 



 Pozri aj 
 Zoznam chránených území v okrese Havlíčkův Brod
 Zoznam chránených území v okrese Chrudim

 Iné projekty 

 Externé odkazy 
 Zriaďovacia vyhláška
 Společnost přátel Železných hor  Organizácia podporujúca popularizáciu a turistický rozvoj regiónu
 Geopark Železné hory


Železné hory
Kategória:Chránené územia v okrese Chrudim
Kategória:Chránené územia v okrese Havlíčkův Brod